ⵃⵎⴰⴷ ⵓ ⴱⴰⵃⴷⴷⵓ

ⵃⵎⴰⴷ ⵓⴱⴰⵃⴷⴷⵓ
ⵉⴳⴰ ⵃⵎⴰⴷ ⵓⴱⴰⵃⴷⴷⵓ ⵢⴰⵏ ⵓⵎⴰⵙⵙⴰⵏ ⴷ ⵓⵎⵔⵣⵓ ⵏ ⵓⴼⵉⵣⵉⴽ , ⵉⵍⵓⵍ ⴳ ⵕⴰⵛⵉⴷⵢⵢⴰ
ⴳ ⵓⵣⵎⵎⴻⵎ ⵏ ⵉⵖⵔⵎ ⵏ ⵍⵅⵟⵟⴰⵕⵜⴳ ⵏ ⵓⵖⵔⵓⴹ ⴳ ⵓⵙⴳⴳⵯⴰⵙ 1958. ⵉⴱⴷⴰ
ⵜⵉⵖⵔⵉ ⵏⵏⵙ ⴳ ⵜⵉⵏⵎⵍ ⵅⵟⵟⴰⵕⵜ ⵏ ⵓⵖⵔⵓⴹ ⴳ ⵓⵙⴳⴳⵯⴰⵙ 1963 ⵉⵛⴰⵏ ⵜⵓⴳⴳⴰ ⵏ
ⵓⵎⵏⵣⵓ ⴳ ⵓⵙⴳⴳⵯⴰⵙ 1967, ⴷⴼⴼⵉⵔ ⵉⵎⵎⵓⵜⵜⵉ ⵙ ⵜⵉⵖⵔⵎⵜ ⵏ ⴳⵓⵍⵎⵉⵎⴰ ⴰⴷ ⵉⵙⵎⴷ
ⵜⵉⵖⵔⵉ ⵏⵏⵙ, ⴳ ⵓⵙⵎⴰⵜⵜⴰⴳ ⵏ ⵖⵔⵉⵙ ⵢⴰⵡⵢ ⵜⵓⴳⴳⴰ ⵓⵙⵎⴰⵜⵜⴰⴳ ⴳ ⵓⵙⴳⴳⵯⴰⵙ
1972, ⴷⴰⵔ ⴰⵙ ⵉⵎⵎⵓⵜⵜⵉ ⵙ ⵓⵙⵉⵏⴰⵏ ⵏ ⵓⵙⵎⴷⵉ ⵏ ⵙⵉⵊⵉⵍⵎⴰⵙⴰ ⴳ ⵕⴰⵛⵉⴷⵢⵢⴰ ⵉⵛⴰⵏ
ⵜⵓⴳⴳⴰ ⵏ ⵍⴱⴰⴽⴰⵍⵓⵕⵢⴰ ⴰⵎⴰⵙⵙⴰⵏ ⵙ ⵜⴱⵖⵓⵔⵜ ⵓⵎⴰⴼⴰⵢ ⴳ ⵓⵙⴳⴳⵯⴰⵙ 1975,
ⵜⴳⴰ ⵢⴰⵜ ⵜⵓⴳⴳⴰ ⵜⵢⵓⴷⵊⴰⵏ ⴰⴷ ⵉⴷⴷⵓ ⵙ ⵜⵙⴷⴰⵡⵉⵜ ⵏ ⵎⵓⵃⵎⴷ ⵡⵉⵙ ⵙⵎⵎⵓⵙ ⴳ
ⵕⴱⴰⵟ . ⵉⵎⵉⵍ ⵉⵖⵔⴰ ⴳ ⵉⵎⵉⵔ ⵏ ⵓⴼⵉⵣⵉⴽ ⴷ ⵓⴽⵉⵎⵢⴰ ⵢⵓⵎⵥ ⵜⵓⴳⴳⴰ ⴳ
ⵓⴼⵉⵣⵉⴽ ⵏ ⵓⵎⵖⵢⴰⵢ ⴳ ⵓⵙⴳⴳⵯⴰⵙ 1979. ⵙ ⵜⵓⵔⵣⴳⵜ ⵏⵏⴰ ⴰⵎⵏⵜⵏⵏⴰ ⵜⵓⴷⵊⴰ ⵜ ⴰⴷ
ⵉⵙⵎⴷ ⵜⵉⵖⵔⵉ ⵏⵏⵙ ⴳ ⵜⵙⴷⴰⵡⵉⵜ “ⵏⴰⵏⵜ” ⴳ ⴼⵕⴰⵏⵚⴰ, ⵢⴰⵎⵥ ⴰⴷⵓⴽⵜⵓⵔ ⴳ 12
ⴷⵓⵊⴰⵏⴱⵉⵔ 1986 ⴳ ⵉⵎⵔⵙⵉ “ étude des particules légères émises par
coïncidence avec les quasi-projectiles dans la réaction Ar + Au à 35 Mev
par nucléon.
ⴳ ⵜⵎⵙⵓⵜⴰⵍ ⵏ ⵓⴽⵎⴰⵎ ⵉⵛⵇⴰⵏ ⵉⴷⴷⵖ ⵓⵔ ⴰⵙ ⴽⵉⵏ ⵜⴰⵡⵙⴰ ⵏ ⵜⵖⵔⵉ ⴳ ⴼⵕⴰⵏⵚⴰ
ⵉⵎⵉⵍ ⴰⴷ ⵉⵣⴷⵖ ⴳ ⵓⵙⴰⵔⵎ ⵏ ⵉⴼⵔ ⵏ ⵓⵙⴰⴽⴰ ⵓⴱⵍⴽⵉⵎ ⵏ ⵜⵙⴷⴰⵡⵉⵜ .
ⵉⵜⵜⵢⴰⵙⵙⵏ ⵙ ⵜⴰⵎⵖⵏⵙⴰ ⵏ ⵜⵎⵙⴰⵔⵜ ⵏ ⵜⵎⴰⵣⵉⵖⵜ ⵙ ⵓⵏⴰⴷⴰⴷ ⴰⵎⴷⵡⴰⵙ, ⴷ ⵓⵙⵓⴼⵓ ⴳ
ⵏ ⵜⵖⵔⵉ ⴷ ⵓⵔⵣⵣⵓ ⴰⵎⴰⵙⵙⴰⵏ ⵉⴷⴷⵖ ⵢⴰⵖⵓⵍ ⵙⴳ ⵉⵎⴰⵣⵣⴰⵢⵏ ⵉⵖⵣⵉⵏ ⴳ ⵉⵥⵍⵉ ⵏ
ⵓⵔⵣⵣⵓ ⴰⵎⴰⵙⵙⴰⵏ ⴷ ⵜⴰⵜⵉⴽⵏⵓⵍⵓⵊⵉⵜ ⵙ ⵜⵎⵙⴰⵔⵉⵏ ⵏ ⵜⵏⴰⵡⵜⵉⵏ ⵙ ⵓⴼⴰⵔⴰ ⴰⵢⵢⵓⵏ ⵏ
ⵓⵎⵥⵏⵥⵕ. ⴳ ⵓⵙⴳⴳⵯⴰⵙ 19 ⵉⴱⵔⵉⵔ 1993 ⵉⵎⵎⵓⵜ ⴳ ⵓⵏⴳⴰⵙ ⵏ ⵓⵙⴽⵉⵍ ⴳ
ⵉⵙⴱⴰⵏⵢⴰ ⴰⴽⵓⴷ ⵏⵏⴰ ⴷⵢⴰⵖⵓⵍ ⵙ ⵜⵙⴷⴰⵡⵉⵜ ⵏ ⵎⵓⵃⵎⴷ ⵡⵉⵙ ⵙⵎⵎⵓⵙ ⵉⴷⴷⵖ ⵉⴳⴰ ⴷⵉ
ⵉⵙ ⴰⵙⵍⵎⴰⴷ.
ⵉⵙⴰⵖⵓⵍⵏ
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)